Peccary-Hills-Natschonaalpark

De Peccary-Hills-Natschonaalpark (engelsch Peccary Hills National Park) is en Natschonaalpark in’n Distrikt Belize von dat Land Belize. He is 43,48 km² groot un 2007 inricht worrn. Dat Management von’n Park övernimmt dat Forest Department von dat Ministerium för Bueree von Belize. Nöömt is he na de Peccary Hills, de sülvs wedder na dat Pekari-Swien nöömt sünd. De Park liggt an’n Westrand von de Northern Lagoon in dat siede Küstenland von Belize. Dör den Park flütt de 13 Kilometer lange Currasow-Freshwater Creek. In’n Noordwesten flütt de Sibun River langs, de bet op 800 Meter an’n Park rankummt, em aver narms beröhrt. Op dat Över güntsied den Sibun River liggt de Oort Gracie Rock, wat de nächste Oort to’n Natschonaalpark is. Annere Öörd in de Ümgegend sünd Rockville, Hattieville un Freetown Sibun, de all so veer bet acht Kilometer in’n Noorden liggen doot.